પાસપોર્ટ બનાવવા, લાયસંસ બનાવવા, રજિસ્ટ્રેશન કરવા, સરકારી પરીક્ષાઓ અને દરેક એ સેવા જે સરકાર તરફથી મળે છે તેના માટે તમારે હવે વધુ ફી આપવી પડશે. હાલની પ્રોડક્ટ પર ખર્ચાનું ફંડિંગ અને આપવામાં આવતી સેવાઓનો ખર્ચ નીકળી શકે તે માટે નાણા મંત્રાલયે દરેક મંત્રાલયો અને વિભાગોને યૂઝર ચાર્જ વધારવા માટે કહ્યુ છે. તમને જણાવી દઇએ કે રેલવે અને યુપીએસસીની પરીક્ષા માટે હજુ સુધી માત્ર 100 રુપિયા ફી જ લેવામાં આવે છે. જ્યારે હાલમાં આ પરીક્ષાના આયોજનમાં થતા ખર્ચમાં ઘણો વધારો થઇ ગયો છે. પાસપોર્ટની ફી પણ છેલ્લે 2012 માં 1000 માંથી 1500 કરવામાં આવી હતી. એક અધિકારીનું કહેવુ છે કે ઓટોનોમસ ઓર્ગેનાઇઝેશનોએ આત્મનિર્ભર બનવુ જોઇએ. સરકાર ક્યાં સુધી સબસિડી આપતી રહે.